Շրեկ 5

**«Շրեկ 5»** (), Ուիլյամ Սթեյգի «Shrek!» գրքի հիման վրա ֆենտեզի-կատակերգություն ժանրում նկարահանվող համակարգչային անիմացիոն ամերիկյան ֆիլմ, որը մշակվում է DreamWorks Animation-ի և տարածվում Universal Pictures-ի կողմից։ Այն «Հավերժ Շրեկ» մուլտֆիլմի շարունակությունն է, հինգերորդը հիմնական սերիայում և ողջ «Շրեկ» ֆրանշիզայի յոթերորդ ֆիլմը։ Ֆիլմի ռեժիսորներն են Ուոլթ Դորնը և Կոնրադ Վերնինը Բրեդ Էբլսոնի հետ համատեղ, սցենարիստներն են Մայքլ ՄաքԿալլերսի և Illumination գլխավոր տնօրեն Քրիս Մելեդանդրին, որը Ջինա Շեյի հետ հանդիսանում է նաև պրոդյուսերը։ Մայք Մայերսը, Քեմերոն Դիասը և Էդի Մերֆին կշարունակեն հնչյունավորել իրենց դերերը՝ համապատասխանաբար Շրեկի, արքայադուրտր Ֆիոնայի և Էշի դերեը, իսկ Զենդեյան կհնչյունավորի Շրեկի և Ֆիոնայի աղջկան։

Իսկզբանե Շրեկի մասին հինգերորդ մուլտֆիլմը նախատեսվում էր դեռևս, երբ թողարկվեց «Շրեկ 2», որն արժանացավ քննադատների ընդունելությանը և ունեցավ ահռելի շահույթ։ Սակայն, երբ DreamWorks նախկին գլխավոր տնօերն Ջեֆերի Կատցենբերգը որոշեց ավարտել ֆրանշիզան չորրորդ ֆիլմով, հինգերորդ մասը չեղարկվեց, և «Հավերժ Շրեկ»-ը դարձավ Շրեկի մասին պատմող վերջին մուլտֆիլմը։ Այնուամենայնիվ, մշակումը վերականգնվեց 2014 թվականին դեռ Universal Pictures պաշտոնապես չէր հաստատել Շրեկի մասին հինգերորդ ֆիլմի արտադրությունը, երբ նրա մայր NBC Universal ընկերությունը 2016 թվականին գնեց  DreamWorks Animation, և թարմացումները վերականգնվեցին 2017 թվականի մարտից մինչև 2025 թվականի փետրվարը։

Ֆիլմը վարձույթով դուրս կգա ԱՄՆ և Կանադայում 2027 թվականի հունիսի 30-ին։ Ֆիլմին կհետևի Էշի մասին սփին-օֆը, որի մշակումը սկսվել է 2025 թվականի սեպտեմբերին։

## Դերերը հնչյունավորել են
* Մայք Մայերս — *[[Շրեկ (կերպար)|Շրեկ]]*
* Էդի Մերֆի— *Էշ*
* Քեմերոն Դիաս — *Արքայադուստր Ֆիոնա*
* Զենդեյա — *Ֆելիցիա*
* Կոդի Քամեիոն — *[[Պինոկկիո]]*
* Քրիս Միլլեր — *Կախարդական հայելի*

## Արտադրություն
### Նախապատմություն
մինի|Ջեֆերի Կատցենբերգ, «Շրեկ» ֆրանշիզայի գործադիր պրոյուսեր
«Շրեկ 2» մուլտֆիլմի հաջողությունից հետո 2004 թվականի մայիսին Ջեֆերի Կատցենբերգը հաղորդեց, որ Շրեկի պատմությունը ամենասկզբից շարադրվել է հինգ ֆիլմով։ «Այն բանից առաջ, երբ առաջին ֆիլմն ավարտվեց, մենք խոսում էինք այն մասին, թե ինչ է իրենից ներկայացնում Շրեկի պատմությունը, և յուրաքանչյուր գլուխ պատասխանում է առաջին ֆիլմի մասին հարցերին և տալիս մեզ պատկերացում, - ասել է Կատցենբերգը։ «Շրեկ 3» և «Շրեկ 4» առաջացնում են նոր հարցեր, որոնք պատասխան չունեն, և, վերջապես, վերջին գլխում մենք կհասկանանք, թե ինչպես է Շրեկը հայտնվել այդ ճահճում, երբ մենք հանդիպում ենք նրան առաջին ֆիլմում»։ «Շրեկ 3» թողարկումից հետո 2007 թվականին Կատցենբերգը հայտարարեց, որ հինգերորդ ֆիլմը կթողարկվի 2013 թվականին։
մինի|Illumination գլխավոր գործադիր տնօերն Քրիս Մելեդանդրի
2009 թվականի մայիսին DreamWorks Animation հայտարարեց, որ չորրորդ ֆիլմի անվանումը կլինի «Հավերժ Շրեկ»՝ նշելով, որ այն կլինի «Շրեկ» սերիաների վերջին ֆիլմը։ Ավելի ուշ՝ 2009 թվականին, դա հաստատեց DreamWorks Animation ստեղծագործական արտադրության բաժնի ղեկավար Բիլլ Դոմաշկեն՝ ասելով․ «Այն, ինչը սիրում էր Շրեկին առաջին ֆիլմում, տեղափոխվել է եզրափակիչ ֆիլմ»։ «Հավերժ Շրեկ»-ի սցենարիստներից մեկը՝ Ջոշ Կլաուսները, 2010 թվականին բացատրեց սցենարի զարգացումը․ «Երբ ես առաջին անգամ մտա այս նախագծի մեջ, այն չպետք է լիներ վերջին գլուխը․ իսկզբանե պետք է լիներ Շրեկի մասին պատմող հինգ ֆիլմ։ Մոտավորապես մշակման աշխատանքներից մեկ տարի անց Ջեֆերի Կատցենբերգը որոշեց, որ մեր հորինած պատմությունը Շրեկի ճանապարհորդության ավարտի ճիշտ ճանապարհն է»։ 2014 թվականի փետրվարին *Fox Business Network* տված հարցազրույցում Կատցենբերգն ակնարկեց, որ հինգերորդ ֆիլմը դեռևս կարող է նկարահանվել։ «Մենք սիրում ենք նրանց մի փոքր ժամանակ տալ հանգստանալու համար»,- ասել է նա կերպարների մասին։ «Բայց ես մտածում եմ՝ դուք կարող եք վստահ լինել, որ մենք կունենաք Շրեկի մասին պատմող սերիայի  ևս մեկ գլուխ։ Մենք դեռ չենք ավարտել, և, որ ավելի կարևոր է, նա ևս»։

### Մշակում
2016 թվականի հունիսի 15-ին, երբ Comcast և NBC Universal 3,8 միլիոն ԱՄՆ դոլարով ձեռք բերեցին DreamWorks Animation, NBC Universal տնօրեն Սթիվ Բյորքը քննարկեց ֆրանշիզայի վերածննդի մասին պլանները, ինչպես նաև  DreamWorks այլ ֆիլմեր։ 2016 թվականի հուլիսին *[[The Hollywood Reporter]]* հրատարակչությունը, աղբյուրներին հղվելով, հաղորդեց, որ հինգերորդ ֆիլմի թողարկումը նախատեսված է 2019 թվականին։ 2016 թվականի սեպտեմբերին Էդի Մերֆին հաստատեց, որ ֆիլմի թողարկումը նախատեսված է 2019 կամ 2020 թվականին և որ սցենարն ավարտված է։ Ֆիլմի բնօրինակ սյուժեն գրվել է Մայքլ ՄաքՔալերսի կողմից՝ սեփական գաղափարների հիման վրա։ 2017 թվականին երբ նրան հարցրել են Շրեկի մասին հինգերորդ ֆիլմի սցենարի մասին, ՄաքՔալերսը նշեց, որ սցենարն իր մեջ ներառում է ֆիլմի սերիաների «բավականին մեծ վերաիմաստավորում»։

2018 թվականի նոյեմբերի 6-ին *[[Variety]]* հայտարերց, որ Illumination գլխավոր գործադիր տնօերն Քրիս Մելեդանդրիին հանձնարարված է լինել «Շրեկի» անանուն ֆիլմի, ինչպես «Կոշկավոր կատուն․ Վերջին ցանկություն» սփին-օֆֆի գործադիր պրոդյուսերներից մեկը, դերասանական սկզբնական կազմի վերադարձի հնարավորությամբ։ 2020 թվականի նոյեմբերին *Screen Rant* հաղորդեց, Շրեկի մասին հինգերորդ ֆիլմը կթողարկվի 2022 թվականին։ 2022 թվականի դեկտեմբերի 9-ին Անտոնիո Բանդերասը կրկնեց, որ Շրեկի մասին նոր ֆիլմը դեռևս մշակման փուլում է։ 2023 թվականի ապրիլին Մելեդանդրին հաստատեց, որ Շրեկի մասին հինգերորդ ֆիլմը գտնվում է մշակման փուլում, իսկ դերասանական սկզբնական կազմի հետ բանակցություններ են տավում իրենց դերերը կրկննելու համար։ Մելենդանդրին ասեց, որ ֆիլմի ստեղծողները «կտեսնեն՝ հիմնական ինչ տարրեր է գերադասում հանդիսատեսը» և կփորձեն «կարդալ այդ տարրերը» այն նույն տեսքով, ինչ «Սուպեր Մարիո եղբայրները կինոյում»։

2024 թվականի մարտի 2-ին պարզվեց, որ Մելեդենդրին գրել է նոր սյուժե, ինչպես նաև հանդել է գալիս որպես պրոդյուսեր։ 2024 թվականի հունիսի 24-ին, գովազդելով «Ոստիկանը Բևերլի Հիլզից․ Աքսել Ֆոուլի» ֆիլմը, Էդի Մերֆին հաստատեց, որ սկսել է ձայնագրել ֆիլմի համար իր խոսքերը, և, ինչպես նախատեսվում է, ֆիլմը կթողաչկվի 2026 թվականին։ 2024 թվականի հուլիսի 9-ին DreamWorks հայտարարեց, որ ֆիլմը թողարկվելու է 2026 թվականի հուլիսի 1-ին, իսկ Մայերսը, Մերֆին և Դիասը հաստատել են իրենց դերերը։ Ուոլթ Դորնը, որը նախկինում եղել է «Շրեկ 2» և «Շրեկ Երրորդ» ֆիլմերի սյուժեների նկարիչը, սյուժեի ղեկավարը, ինչպես նաև «Հավերժ Շրեկ» մուլտֆիլմում հնչյունավորել է Ռուփելշտիլցխենին, նշանակվել է ռեժիսոր Բրեդ Էյբլսոնի հետ,իսկ Ջինա Շեյը Մելեդանդրիի հետ՝ պրոդյուսեր։

### Դերասանների ընտություն

2023 թվականի ապրիլին հայտնի դարձավ, որ սկզբնական դերասանական կազմի հետ բանակցություններ են անցկացվում իրենց դերերը կրկնելու շուրջ։ 2024 թվականի հունիսի 24-ին Էդի Մերֆին, գովազդելով «Ոստիկանը Բևերլի Հիլզից․ Աքսել Ֆոուլի» ֆիլմը, հայտարարեց, որ արդեն սկսվել են ձայնագրությունները։ 2024 թվականի հուլիսի 9-ին DreamWorks հայտարարեց, որ Մայք Մայերսը, Էդի Մերֆին և Քեմերոն Դիասը վերադարձել են իրենց դերերին։ 2025 թվականի փետրվարին Անտոնիո Բանդերասը Parade հետ զրույցի ժամանակ պատմել է, որ ներկա պահին չի մասնակցում «Շրեկ 5» Կոշկավոր Կատվի դերում։ 2025 թվականի փետրվարի վերջին հայտնի դարձավ, որ Զեդնեյան հյչյունավորելու է Ֆելիցիային՝ Շրեկի և Ֆիոնայի աղջկան։ 2025 թվականի հուլիսին Էդի Մերֆին հայտարարեց, որ ձայնագրման աշխատանքները դեռևս շարունակվում են։

### Մարքեթինգ
Մուլտֆիլմի առաջին թիզեր-թրեյլերը թողարկվել է 2025 թվականի փետրվարի 27-ին։ Ի տարբերություն նախորդ հատվածների՝ դրանում անիմացիայի ոճը փոփոխությունների է ենթարկվել, ինչն առաջացրեց  բացառապես բացասական զգացմունքներ հանդիսատեսի մոտ, որը բացասական ընկալման հետ համեմատություն տարավ 2020 թվականի «Սոնիկը ֆիլմում» ֆիլմի համար Սոնիկ ոզնու վերադիզայնի հետ։ Որոշ քննադատներ դժգոհություն հայտնեցին, որ կերպարների նոր կերպարանքները թրեյլերում կորցրել են իրենց գրավչությունն ու գեղարվեստական ինքնատիպությունը, որը բնորոշ էր նրանց։

## Պրեմիերա
Մուլտֆիլմը պետք է թողարկվի 2026 թվականի օգոստոսի 2-ին։ Իսկզբանե մուլտֆիլմի պերմիերան պետք է կայանար 2026 թվականի հուլիսի 1-ին Illumination-ի «Մինյոններ 3» թողարկման պատճառով։ Ֆիլմը կթողարկվի «Հավերժ Շրեկ» չորրորդ ֆիլմից 16 տարի անց և «Շրեկ» առաջին ֆիլմից 25 տարի անց։

Universal և Netflix գործարքի շրջանակներում ֆիլմը հեռարձակվելու է Peacock վճարային հեռուստատեսությամբ չորս ամիսների ընթացքում, նախքան անցնի Netflix հաջորդ տաս ամիսների ընթացքում, և վերադառնա Peacock  մնացած չորս ամիսների համար։

## Հետագա
### Սփին-օֆֆ
2023 թվականի ապրիլին, երբ հայտարարվեց «Շրեկ 5» մշակման մասին, հայտնի դարձավ, որ բանակցություններ են տարվում Էշին նվիրված սփին-օֆֆի մշակման հարցերով։ 2024 թվականի հունիսին Էդի Մերֆին հայտարարեց, որ DreamWorks Animation համաձայնություն է տվել այդ նախագծին և նրա մշակումը սկսվելու է «Շրեկ 5» արտադրությունից հետո։ 2025 թվականի հուլիսին Էդի Մերֆին ասեց, որ ֆիլմի մշակման փուլը սկսվելու է այդ թվականի սեպտեմբերին։

## Ծանոթագրություններ

## Հղումներ
* 

Կատեգորիա:Ամերիկյան եռաչափ ֆիլմեր